TFG โบรกเชียร์ซื้อเป้า 8.90 บ. รับจีนระงับนำเข้าหมูจาก “ไทสัน ฟู้ดส์” ดันโอกาสยอดขายพุ่ง
TFG โบรกเชียร์ซื้อเป้า 8.90 บ. รับจีนระงับนำเข้าหมูจาก “ไทสัน ฟู้ดส์” หนุนโอกาสยอดขายพุ่ง จับตากำไรปีนี้นิวไฮรอบ 5 ปี แตะ 4 พันล้าน   
TFG โบรกเชียร์ซื้อเป้า 8.90 บ. รับจีนระงับนำเข้าหมูจาก “ไทสัน ฟู้ดส์” หนุนโอกาสยอดขายพุ่ง จับตากำไรปีนี้นิวไฮรอบ 5 ปี แตะ 4 พันล้าน   
30 ส.ค. 2565

บริษัท หลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์วันนี้(30 ส.ค.2565) ว่า บริษัท ไทยฟู้ดส์ กรุ๊ป จำกัด (มหาชน) หรือ TFG เป็นอีกผู้ประกอบการหมู่ ไก่ ครบวงจรรายใหญ่ โดย Consensus คาดกำไรปี 65 จะสูงสุดในรอบ 5 ปีที่ราว 4 พันล้านบาท จากแนวโน้มที่ดีทั้งหมู และไก่ ทั้งไทยและต่างประเทศ ตาม Supply ที่ยังฟื้นตัวช้าจาก ASF (หมู)
ขณะที่ Demand ยังคงสูง โดยระยะสั้นครึ่งหลังปี 2565 ยังอยู่ในจุดที่ดี เป็นช่วง high season การส่งออกไก่และหมู รวมถึง ราคายังยืนระดับสูง
ด้านราคาหุ้นซื้อขายบน PER 22F ที่ 8-9 เท่า ยังเป็นจุดซื้อเก็งกำไรได้ เนื่องจากได้รับปัจจัยหนุนเงินบาทอ่อนค่า และปัจจัยบวกระยะสั้น จากจีนสั่งระงับการนำเข้าหมู จากไทสัน ฟู้ดส์ เป็นโอกาสสร้างยอดขายเพิ่ม และเป็นอีกหุ้นรับอานิสงส์ Valuation rerate จากการเตรียมเข้าตลาด Betagro แนะนำราคาเป้าหมาย 8.90 บาท